
  תמורה  כא, א
כל הקדשים... באין מחוצה לארץ, חוץ מן הבכור והמעשר, שאם באו תמימים - יקרבו, ואם בעלי מומין - יאכלו במומן לבעלים. א"ר שמעון: מה טעם - שהבכור והמעשר יש להן פרנסה ממקומן[footnoteRef:1], ושאר כל הקדשים אף על פי שנולד בהם מום - הרי אלו בקדושתן. [1:  "יש להן תקנה במקומן שירעו עד שיסתאבו ויאכלו במומם לבעלים" (רש"י).] 

ורמינהו: בן אנטיגנוס העלה בכורות מבבל ולא קבלו ממנו! אמר רב חסדא: לא קשיא, הא - ר' ישמעאל, הא - ר' עקיבא. דתניא, ר' יוסי אומר ג' דברים משום ג' זקנים; רבי ישמעאל אומר... ואכלת לפני ה' אלהיך מעשר דגנך ותירושך ויצהרך ובכורות בקרך וצאנך, הקיש מעשר לבכור, מה בכור - אינו נאכל אלא בפני הבית, אף מעשר - אין נאכל אלא בפני הבית..
  תמורה כא, ב
ר"ע אומר: יכול יעלה אדם בכור מחוצה לארץ לארץ בזמן שבית המקדש קיים ויקריבנו? ת"ל: ואכלת לפני ה' אלהיך מעשר דגנך ותירושך ויצהרך ובכורות בקרך וצאנך. ממקום שאתה מעלה מעשר דגן - אתה מעלה בכור, וממקום שאי אתה מעלה מעשר דגן - אי אתה מעלה בכור.  
1. דעות התנאים
המשנה קובעת שכל הקדשים הבאים מחוץ לארץ קרבים לכתחילה. אולם בכור הבא מחוץ לארץ רק בדיעבד יקרב אם הוא תמים, ויאכל לבעלים אם הוא בעל מום. רבי שמעון מנמק את ייחודו של בכור בכך ש'יש לו פרנסה במקומו', כלומר: ניתן לתקנו גם בחוץ לארץ אם ימתינו שייפול בו מום. 
"ושאר כל הקדשים אף על פי שנפל בהן מום הרי הן בקדושתן, וצריך אתה לפדותן ולהעלות דמיהן ולהקריבן. והואיל וסופו להקריב דמיהן, יעלו הן עצמן ויקרבו[footnoteRef:2]". אולם הרמב"ם מבאר שכוונת רבי שמעון להסביר "מאיזה טעם אם נפל מום בבכור ובמעשר אין להם פדיון, ובשאר כל הקדשים יפדו. ואמר, שטעם הדבר שבכור ומעשר שנפסלו אפשר ליהנות בהן כמו שהן, לפי שהן נאכלין במומן לבעלים, כלומר הבכור לכהן והמעשר לישראל, ולפיכך אינן טעונין פדיון. ושאר כל הקדשים אם לא יפדו, הרי ישארו בטלים: לקרבן הרי אינן ראוין, ואסור לאכלן לפי שאין קדש יוצא בלא פדיון[footnoteRef:3]". לפי פירוש זה, רבי שמעון לשיטתו, דורש טעמא דקרא[footnoteRef:4]. אולם בעלי התוספות ביארו שמקור הדין הוא מדרש הפסוקים:  "מפיק מדרשא דסיפרי שפירש לעיל: 'רק קדשיך אשר יהיו לך' וגו' מכאן שמביאין קדשים מחוצה לארץ לארץ. יכול אף בכור ומעשר כן? ת"ל: 'רק' והיינו דוקא לכתחילה הוא דאימעוט, דבהא איירי ביה קרא דכתיב: 'תשא ובאת' והיינו לכתחילה[footnoteRef:5]".  [2:  רש"י  כא, א ד"ה שהבכור והמעשר.]  [3:  רמב"ם פיה"מ על פרק ג משנה ה.]  [4:  חברותא הערה 206 בעקבות דיון ברש"ש.]  [5:  תוספות כא, ב ד"ה ממקום.] 

הגמרא מקשה ממשנה בשלהי מסכת חלה:  "בן אנטינוס העלה בכורות מבבל, ולא קבלו ממנו[footnoteRef:6]". רב חסדא מתרץ ששאלה זו נתונה במחלוקת תנאים. משנתנו מביאה את דעת רבי ישמעאל, ואילו המשנה בחלה היא שיטת רבי עקיבא הדורש: "ממקום שאתה מעלה מעשר דגן - אתה מעלה בכור, וממקום שאי אתה מעלה מעשר דגן - אי אתה מעלה בכור[footnoteRef:7]".  [6:   חלה פרק ד משנה יא.]  [7:  כא, ב.] 

אולם הירושלמי מתרץ את הקושיה אחרת:  "שנייא היא, שהדבר מסויים שמא יקבע הדבר חובה[footnoteRef:8]", כלומר שהייתה זו הוראת שעה שלא לקבל בכור מחוץ לארץ, פן יטעו לומר שהקרבתו חובה. [8:  תלמוד ירושלמי   מסכת חלה פרק ד הלכה ה.] 

לפי החתם סופר אולי ניתן ליישב את תירוצי שני התלמודים יחדיו:
"למ"ד לא נתקדש א"י למעשר ולתרומה[footnoteRef:9], ס"ל דר"ע לא אמר אלא שאין מחויב להביא בכור ומעשר מח"ל, ואי רוצה מביא. וחכמים החזירום שלא יקבע הדבר חובה. אבל בא"י גופה מאליהם קבלו עליהם לחובה, דהרי מן התורה קדוש להקריב אפי' שאין מחויב להביאו ואינו עובר עליו על בל תאחר[footnoteRef:10]". [9:  בבית שני.]  [10:  שו"ת חתם סופר חלק ב (יו"ד) סימן שיח. אמנם החתם סופר נדחק לכך רק לאור הקושיה הדנה במצב בבית שני לאור ההצמדה למעשר:  "מרפסים איגרא.. מעזרא ואילך שאין כל יושביה עליה דרבנן הם ומאליהם קבלו- א"כ גם א"י הוה מקום שאין מביאים שם מעשר דגן ו(נאמר ש) גם בכור ומעשר בהמה לא מתקרבי כל ימי בית שני - וזה שקר מוחלט". על כן חידש שלכל הדעות ניתן להביא בכור מחוץ לארץ והדיון הוא רק על החיוב.  "אבל בחידושיו כתב שמן התורה אסור להקריבו לכתחילה ... ומכל מקום אם הקריבו אותו מוקרב" (אוצר עיונים בכורות חלק ג, סימן כה סוף סעיף ג. ולא מצאתיו בדברי החתם סופר). נפקא מינא בין שתי גישות אלו שבחתם סופר היא, האם איסור הטלת מום בבכור בחוץ לארץ הוא דרבנן או דאורייתא (שם סימן ה עמוד נח). האחרונים הציעו תירוצים רבים להסביר מדוע בכל זאת התחייבו בבכור בבית שני (שם סימן כה עמוד נו).
] 

2. שיטת הרמב"ם
הרמב"ם פוסק כרבי עקיבא: 
"אין מביאין בכורות מחוצה לארץ לארץ ... הרי הוא כחולין ויאכל במומו, ואם הביא אין מקבלין ממנו ולא יקרב אלא יאכל במומו[footnoteRef:11]". עדיין יש לברר האם לפי רבי עקיבא ישנה קדושה כלשהי בבכור בחוץ לארץ, למרות שאין להקריבו. מצינו בראשונים שבכור בחוץ לארץ הוא חולין גמור[footnoteRef:12]. כך הבינו גם בדעת הרמב"ם, והראב"ד השיג על דבריו:  "טעות היא זו. ואפי' לר"ע דאית ליה האי סברא- לא אמר אלא ליקרב, אבל קדושת בכור יש בו ואינו נגזז ונעבד ואינו נאכל אלא במומו".  הרשב"א הביא לכך כמה הוכחות:  [11:  רמב"ם  בכורות פרק א הלכה ה.]  [12:  רשב"א ושיטה מקובצת בבא קמא יב, ב בשם מהר"י כ"ץ ז"ל.] 

"1.אסיקנא בבכורות בפרק מעשר בהמה (דף נ"ג) דלא אמר ר' עקיבא אלא ליקרב אבל ליקדש לא. דתנן התם מעשר בהמה נוהג בארץ ובחוצה לארץ. ואמרינן עלה בגמרא: לימא מתניתין דלא כרבי עקיבא? אפילו תימא ר' עקיבא כאן ליקרב כאן ליקדש[footnoteRef:13]... ולמה קדוש? ליאכל במומו לבעלים.  [13:  על כך השיב בערוך השולחן (יו"ד  שו סעיף ז):
"דיחוי בעלמא הוא" ולאמיתו של דבר המשנה שם פשוט לא כרבי עקיבא.] 

2.ועוד דאמרינן בבכורות (דף ל"ו ב) ההוא שרוע[footnoteRef:14] דאתא לקמיה דרב אשי. אמר למאי ניחוש ליה? אי כהן הוא אי ישראל הוא, הרי בכור ומומו עמו. אלמא נוהג הוא בחוצה לארץ ליאכל במומו הלכה למעשה דהא רב אשי הוה.   [14:   בכור ש"עינו אחת גדולה ואחת קטנה" (רש"י).] 

3. ועוד דאמרינן בריש פרק קמא דסנהדרין (דף ה) אמר ליה רב חייא לרבי בר אחתי נחית לבבל. יורה יורה ,יתיר בכורות אל יתיר[footnoteRef:15]".  [15:  שו"ת הרשב"א חלק א סימן שלא.] 

הנצי"ב מציע שגם לפי הרמב"ם, אם הקדיש בכור בחוץ לארץ- קדוש בדיעבד. בזה ניתן לבאר את כל המקורות מהם עולה שדנו בכורות בחוץ לארץ: "הרמב"ם מודה דאם נתקדש הבכור יש לו דין קדושת בכור מן התורה. ואל תתמה על זה שאפשר להקדיש בכור שיהא מה"ת אף על גב שלא נצטוינו לקדשו, שהרי הכי איתא לעיל דף ה' א' דר"ל אמר: קדשו בכורות במדבר. ועיי"ש בגמ' הטעם לר"ל שלא נתחייבו להקדיש בכור במדבר, ומשום הכי הוצרכו להקדיש. הרי דאפשר להקדיש אף על גב שאינו קדוש מאיליו. והיינו שכתב הרמב"ם והובא בלשון הרמב"ן, דמי שהביאו בעזרה אין מקבלין ממנו והרי הוא חולין, פי' אחר שהביאו לעזרה- מוכח שרק על מנת כן הקדישו, אינו קדוש כלל והרי הוא חולין. אבל ודאי המקדישו להיות בכור צריך ליתנן לכהן, ויש עליו דיני בכור מן התורה, וכך הנהיגו חז"ל להקדיש בכור בחו"ל כדאי' בכולי תלמודא[footnoteRef:16]". [16:  מרומי שדה בכורות נג, א.] 

הרמב"ם כתב לגבי היתר בכור בהדיוטות: 
"בכור שיצא לחוצה לארץ ונפל בו מום מובהק, הרי זה יותר על פי שלשה בני הכנסת[footnoteRef:17]".  על פי זה מציע רבי מאיר שמחה הכהן[footnoteRef:18] שכך יבאר הרמב"ם את כל המובאות גבי התרת בכורות בחוץ לארץ: מדובר בבכור שיצא מארץ ישראל. בכסף משנה הביא דוגמאות נוספות לכך שנהגו קדושה בבכורות בחוץ לארץ, וכתב שנפלה בזה אי הבנה והגרסה הנכונה ברמב"ם היא:  "מצות בכור בהמה טהורה נוהגת בארץ ובח"ל[footnoteRef:19]".  על כך הגיב בערוך השולחן: "ותימה גדולה שהראב"ד שהיה בזמנו של הרמב"ם והרמב"ן והרא"ש והרשב"א והטור שהיו סמוכים לזמנו לכולם נזדקר טעות בנוסחת הרמב"ם. ועוד, דמדבריו בספר המצות בעשין מצוה ע"ט מוכח להדיא כדבריהם, וז"ל: הוא שצונו לקדש בכורות וכו' ודין זה וכו' שיביאנו לכהנים ויקריבו חלבה ודמה וכו' והתבאר בסוף חלה שמצוה זו אינה נוהגת אלא בארץ[footnoteRef:20]". לכן דעתו שהרמב"ם סבור שבחוץ לארץ קיים חיוב דרבנן בהלכות בכורות ובזה ניתן להסביר את כל הקושיות מן הגמרות[footnoteRef:21]. אך הוא מסיים:   "עכ"פ איך שהוא דעת הרמב"ם היא דיעה יחידאי וקיי"ל כרוב הפוסקים". [17:  רמב"ם  בכורות פרק ג הלכה ב.]  [18:  מובא ב'אוצר עיונים' בש"ס מתיבתא בכורות חלק ג עיון כה עמוד נד. רוב דברי לוקחו משם.]  [19:  כסף משנה  בכורות פרק א הלכה ה.]  [20:  ערוך השולחן יו"ד  שו סעיף ו. אמנם גם בספר המצוות גרסאות שונות.]  [21:  מנחת חינוך פרשת בא מצוה יח אות טו.] 

לכאורה תומכת בגרסת הכס"מ, העובדה שהרמב"ם בעצמו אמר שהבכור נאכל רק במומו. לפי הגירסה שאין קדושה בבכור חוץ לארץ, צורך במום מנין?  מכל מקום, הרב חיים סולובייצ'יק מציע שאפשר שגם הראב"ד גרס ברמב"ם שבכור נוהג בחוץ לארץ, ובכל זאת נחלקו בהגדרת פטור בכור מהקרבה: 
"ביסוד הדין דבכור אינו בא מחו"ל צ"ע, אם הוא זה דין בפני עצמו של מניעת הקרבה, דבכור חו"ל אינו קרב, אבל בעצם דין קדושת בכור ליכא שום נפקותא בין בכור חו"ל לבכור א"י, או דנימא דהא דבכור חו"ל אינו קרב הוא זה בעצם קדושתו, דכל דין קדושת בכור שלו הוא רק לענין איסורי בכור ואיסורי קדש, אבל לענין דין הקרבה הרי הוא מופקע מעצם דין בכורה, וכל לענין הקרבה אמרינן דאין בכור נוהג בחו"ל. ונראה דזה מבואר בדברי הרמב"ם שכתב דהרי הוא כחולין, ור"ל דלענין הקרבה הרי הוא כחולין ואין בו דין בכור כלל. אשר ע"כ זהו שהשיג הראב"ד במה שכתב לא אמר אלא ליקרב אבל קדושת בכור יש בו, ר"ל דגם זה שאינו קרב הוא ג"כ גזירת הכתוב של מניעת הקרבה, אבל לא משום חסרון קדושה, ולא משום חסרון חלות דין בכור[footnoteRef:22]". [22:  חידושי ר' חיים הלוי  מעשר שני ונטע רבעי פרק א הלכה יד. והנפקא מינא היא שלפי הרמב"ם ניתן ללמוד  "גם למעשר שני, דלענין הבאת מקום פקע מיניה שם מעשר"   ולראב"ד "אין לדמות דין מניעת הקרבה, לדין הבאת מקום שהוא היתרא דממילא". התפעל הרב זוין: "אפילו בדין שלילי הוא חוקר: אם לגבי דין זה חסר כאן גוף הדבר, או שעצם הדבר ישנו אלא שדין זה אינו נוהג בו" ('אישים ושיטות' הרב זוין עמוד 51 במהדורת תשל"ט).
] 

עוד הציעו האחרונים בהסבר שיטת הרמב"ם: בבכור חוץ לארץ אין כל קדושת מזבח, אך מדין מתנות כהונה אין לאוכלו עד שייפול בו מום[footnoteRef:23]. מעין זה כתב המאירי בשם 'גדולי המחברים':   [23:  משנת יעבץ (יו"ד סימן ל). לדעתו מצינו כעין זה בשיטה מקובצת (תמורה יא עמוד ב השמטות כא), לאסור לרבי יהודה אכילת בכור הנתון בשותפות עם נכרי, למרות שמותר בגיזה ועבודה.] 

"בכור הבא מחוצה לארץ, אף בזמן שבית המקדש קיים- מקדש בו. ונכסי כהן הוא לגמרי, שהרי אינו ראוי ליקרב... והרי הוא כחולין לכל דבר[footnoteRef:24]". [24:  מאירי בבא קמא יב, ב ד"ה מכל מקום.] 

3. פסק השולחן ערוך
השולחן ערוך פוסק: "בכור בהמה טהורה נוהג בזכרים ולא בנקבות. ונוהג אפילו שלא בזמן הבית, בין בארץ בין בחוצה לארץ[footnoteRef:25]". לכאורה פסק כדברי רבי עקיבא, וכפי שהבין הוא עצמו בדעת הרמב"ם. [25:  שו"ע יו"ד  שו.] 

אמנם הגר"א העיר לפסק זה: "מתני' ספ"ג דתמורה חוץ מן הבכור והמעשר שאם באו כו' אר"ש מ"ט כו' ובכורות ל"ו ב' בכור בח"ל כו' ובכמה מקומות[footnoteRef:26]". לכאורה, לפחות על פי ההפניה לסוגייתנו ולדברי רבי שמעון, הבין הגאון שפסק השולחן ערוך הוא כדעות רבי ישמעאל ורבי שמעון[footnoteRef:27].   [26:  ביאור הגר"א יו"ד  שו ס"ק ג.]  [27:  מנחת אברהם נג אות ד.] 

